Samarqandda 1,5 yoshli qiz 10-qavatdan tushib ketdi

Samarqand shahrida 9 iyun kuni 1,5 yoshli qiz ehtiyotsizligi oqibatida 10-qavatdan tushib ketdi. Bu haqda Bosh prokuratura matbuot kotibi “Bugun.uz”ga xabar berdi.
Ma'lum bo'lishicha, hodisa soat 18:00 atrofida shaharning Qorasuv maskani 81-uyda joylashgan 28-xonadonda sodir bo'lgan. Aniqlanishicha, A.K.ning voyaga yetmagan 1,5 yoshli farzandi Sh.S. ehtiyotsizligi oqibatida balkon temir panjarasidan pastga tushib ketgan va voqea joyida halok bo'lgan.
Marhuma S.Sh.ning tanasidagi tan jarohatlari va o'lim sabablarini aniqlash maqsadida sud-tibbiy ekspertiza tayinlash qarori chiqarilgan. Ammo uningoila a'zolari ushbu holat yuzasidan da'vo shikoyati yo'qligi sabab ekspertiza tekshiruvi o'tkazishni rad etgan.
Ushbu holat holislar ishtirokida hujjatlashtirilib, bolaning tanasai oila a'zolari ixtiyoriga qoldirilgan. Mazkur holat yuzasidan tergovga qadar tekshiruv harakatlari olib borilmoqda.
Avvalroq Navoiyda 53 yoshli erkak nabirasi bilan 4-qavatdagi eskalatordan tushib ketgani haqida xabar berilgandi.